Syv innbrakt etter knivoppgjør i Stavanger
Det er ikke sammenheng mellom de to episodene, forteller operasjonsleder Tor Helge Stavik i Rogaland politidistrikt til VG. Det var klokken 19.15 at politiet fikk melding om at to personer er knivstukket ved Shell-stasjonen i Løkkeveien i Stavanger, i det som ifølge politiet trolig var et gjengoppgjør. Begge er fraktet til sykehuset i Stavanger. Den ene, en mann født i 1990, med alvorlige skader,. Den andre, en mann født i 1996, med lettere skader.Klokken 20.40 melder politiet på Twitter at det trolig er to gjenger med personer av utenlandsk opprinnelse som har utøvet vold mot hverandre på stedet. Ingen har foreløpig status som mistenkt eller siktet i saken. – Det var en veldig uoversiktlig situasjon da politiet kom til stedet. Nå jobber vi med vitneavhør på stedet med personer som skal ha sett knivstikkingen, sier Stavik. Klokken 03.23 skriver NTB at syv personer er innbrakt i forbindelse med saken, men ingen er foreløpig siktet eller mistenkt i saken.Like etter dette skjedde det en ny knivstikking – denne gangen på Tjensvoll. Denne meldingen fikk politiet klokken 21.04. Denne gangen var ofrene en mann og en kvinne. – En mann i 30-årene er alvorlig skadet og har mistet mye blod. I tillegg har en kvinne i 40-årene, opplyser Stavik. Han kjenner ikke relasjonen mellom de to. Politiet har en mistenkt i saken. Klokken 21.40 melder politiet at en mann er pågrepet, mistenkt for å ha skadet to personer med kniv.
Totalt fire personer er skadet etter to separate knivstikkingsepisoder i Stavanger søndag kveld.